নিউইয়র্ক থেকে এনা : নিউইয়র্কে তারেক পরিষদ আন্তর্জাতিক কমিটির সমাবেশে বক্তৃতাকালে বিএনপির কেন্দ্রীয় কমিটির যুগ্ম মহাসচিব ও ডাকসুর সাবেক ভিপি আমানউল্লাহ আমান এবং আন্তর্জাতিক সম্পাদক ও ডাকসুর সাবেক এজিএস নাজিমউদ্দিন আলম বলেছেন, তারেক রহমানের কোমড় ভেঙ্গে দেয়ার জন্যে ব্রিগেডিয়ার জেনারেল বারী এবং জেনারেল মাসুদউদ্দিনের বিচার অবশ্যই বাংলার মাটিতে হবে। একইভাবে জিয়া পরিবারকে ধ্বংসের গভীর ষড়যন্ত্রে লিপ্ত থাকার দায়ে মইন-ফখরুদ্দিনকেও ছাড় দেয়া হবে না। ব্রিগেডিয়ার বারী, জেনারেল মইন এবং ফখরদ্দিন গংরা বর্তমানে এই যুক্তরাষ্ট্রে আত্মগোপনে রয়েছে, তাদেরকে চিহ্নিত করতে হবে এবং তাদেরকে কোমড়ে দড়ি লাগিয়ে বাংলাদেশে পাঠিয়ে দেয়ার সকল আয়োজন প্রবাসীদের করতে হবে। জনাব আমান এবং জনাব আলম আরো বলেন, বিএনপির সিনিয়র ভাইস চেয়ারম্যান তারেক রহমানের চিকিৎসা শেষ হলেই ঢাকায় ফিরবেন, সে সময় জিয়া আন্তর্জাতিক বিমান বন্দর থেকে শেরে বাংলা নগরে শহীদ জিয়ার মাজার পর্যন্ত কোটি মানুষের সমাগম ঘটবে ইনশাআল্লাহ। জনাব আমান যুক্তরাজ্য বিএনপির সভাপতি আলহাজ্ব কমরউদ্দিনের নামোল্লেখ করে বিপুল করতালির মধ্যে বলেন, যুক্তরাজ্যে ডাউনিং স্ট্রিট এবং ইউরোপীয় ইউনিয়নের সামনে হাজার হাজার মানুষের সমাগম ঘটছে শেখ হাসিনা সরকারের দুঃশাসনের প্রতিবাদে। নিউইয়র্কে জাতিসংঘের সামনে একইভাবে মানুষের ঢল নামাতে হবে শেখ হাসিনাকে মতা থেকে অপসারণ না করা পর্যন্ত। উল্লেখ্য যে, তারেক রহমানের কারাবন্দির চতুর্থ বার্ষিকী উপলে ৬ মার্চ রাতে (বাংলাদেশ সময় ৭ মার্চ সোমবার সকাল) জ্যাকসন হাইটসে জ্যুইস সেন্টারে তারেক পরিষদ আন্তর্জাতিক কমিটির এ সমাবেশে সভাপতিত্ব করেন আয়োজক সংগঠনের চেয়ারম্যান এবং যুক্তরাষ্ট্র বিএনপির অন্যতম যুগ্ম সম্পাদক আকতার হোসেন বাদল। অন্যান্যের মধ্যে আরো বক্তব্য রাখেন যুক্তরাষ্ট্র বিএনপির সভাপতি আলহাজ্ব আব্দুল লতিফ সম্রাট, সহ-সভাপতি গিয়াস আহমেদ, যুক্তরাষ্ট্র বিএনপির সাধারণ সম্পাদক মোস্তফা কামাল পাশা বাবুল, জাসাস কেন্দ্রীয় কমিটির আন্তর্জাতিক সম্পাদক গোলাম ফারুক শাহীন, যুবদল কেন্দ্রীয় কমিটির সহ-আন্তর্জাতিক সম্পাদক এম এ বাতিন, তারেক পরিষদের মহাসচিব রাফেল তালুকদার, সহসভাপতি গোলাম হোসেন, যুক্তরাষ্ট্র ছাত্রদলের সভাপতি আতাউর রহমান আতা, নিউইয়র্ক স্টেট বিএনপির সভাপতি মাওলানা অলিউল্লাহ মোহাম্মদ আতিকুর রহমান, সহসভাপতি খালেক আকন্দ এবং সেক্রেটারী সাঈদুর রহমান প্রমুখ। শুরুতে মাওলানা অলিউল্লাহ মোহাস্মদ আতিকুর রহমানের নেতৃত্বে বিশেষ মোনাজাতে তারেক রহমানের দ্রুত আরোগ্য কামনা করা হয়। সমাবেশের সভাপতির বক্তব্যে আকতার হোসেন বাদল বলেন, তারেক রহমানকে গ্রেফতারের সংবাদ নিউইয়র্কে জানার দুঘন্টার মরধ্যই গঠিত হয় তারেক মুক্তি আন্তর্জাতিক কমিটি এবং সেই সংগঠনের ব্যানারে আমরা হোয়াইট হাউজ, স্টেট ডিপার্টমেন্ট, জাতিসংঘ এবং ক্যাপিটল হিলে লবিং করেছি। তারেক রহমান মুক্তি লাভের পর সেই সংগঠনের নাম পাল্টিয়ে তারেক পরিষদ আন্তর্জাতিক কমিটি করা হয়েছে আমাদের নেতা তারেক রহমানকে সসম্মানে বাংলাদেশে ফিরিয়ে নেয়ার প্রত্যাশা পূরণের জন্যে। যুক্তরাষ্ট্র বিএনপির পাশাপাশি আমরা এ পরিষদের ব্যানারে কাজ করছি সামনের দিনে বিএনপির আন্দোলনকে বেগবান করতে।